
ГЛАВА 1
АГУЛЬНЫЯ ПАЛАЖЭННІ

[bookmark: _Hlk231566967]1. Дадзеная вучэбная праграма па вучэбным прадмеце «Працоўнае навучанне. Абслуговая праца» (далей – вучэбная праграма) прызначана для V класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання.  
Дадзеная вучэбная праграма разлічана:  
для V класаў – 35 гадзін (1 гадзіна на тыдзень), з іх на варыятыўны кампанент – 6[footnoteRef:1] (5)[footnoteRef:2] – 6[footnoteRef:3] гадзін. [1:  Колькасць гадзін для вывучэння раздзелаў (тэм) ва ўстановах агульнай сярэдняй адукацыі (акрамя гімназій), якія не маюць вучэбна-доследных участкаў.]  [2:  Колькасць гадзін для вывучэння раздзелаў (тэм) ва ўстановах агульнай сярэдняй адукацыі (акрамя гімназій), якія маюць вучэбна-доследныя ўчасткі.]  [3:  Колькасць гадзін для вывучэння раздзелаў (тэм) у гімназіях.
] 

Педагагічны работнік мае права пераразмеркаваць колькасць гадзін на вывучэнне тэм у межах агульнай колькасці, усталяванай на вывучэнне зместу вучэбнага прадмета ў адпаведным класе, а таксама змяніць паслядоўнасць вывучэння раздзелаў і тэм пры ўмове захавання цэласнасці сістэмы падрыхтоўкі вучняў, не парушаючы пры гэтым логікі вывучэння курса ў цэлым. 
Вучэбны прадмет «Працоўнае навучанне. Абслуговая праца» ўваходзіць у склад прадметнай вобласці «Тэхналогія». Месца вучэбнага прадмета ў прадметнай вобласці вызначаецца дасягненнем адукацыйных вынікаў у працэсе засваення тэхналагічных ведаў пры ажыццяўленні прадметна-практычнай дзейнасці на аснове вывучэння тэхналогій, як сродкаў і спосабаў матэрыяльна-пераўтваральнай дзейнасці чалавека па стварэнні матэрыяльнага асяроддзя.
2. Мэта вывучэння вучэбнага прадмета – фарміраванне асобы як носьбіта каштоўнасцяў нацыянальнай культуры, якая валодае ўніверсальнымі кампетэнцыямі ў розных сферах працоўнай, гаспадарча-бытавой, канструктарска-тэхналагічнай дзейнасці, дэкаратыўна-прыкладной творчасці, якая спрыяе сацыялізацыі асобы ў сучасных сацыяльна-эканамічных умовах; гатоўнасці да прафесійнага самавызначэння.  
3. Задачы навучання вучэбнаму прадмету:
авалоданне вучнямі тэхніка-тэхналагічнымі ведамі, агульнатэхналагічнымі і адмысловымі ўменнямі і навыкамі неабходнымі для, праектавання і стварэння прадуктаў працы, вядзення хатняй гаспадаркі; дасягненне метапрадметных і прадметных адукацыйных вынікаў; развіццё здольнасцяў пазнавальнай актыўнасці, цікавасці да канструктарска-тэхналагічнай дзейнасці;  
фарміраванне ўніверсальных кампетэнцый і функцыянальнай адукаванасці праз чытанне і аналіз тэхналагічнай дакументацыі; засваенне тэхналагічных прыёмаў апрацоўкі тэкстыльных матэрыялаў і прадуктаў харчавання, вырошчвання раслін, стварэння выгоды ў жылым памяшканні; рашэнне адукацыйных задач; авалоданне неабходнымі ў паўсядзённым жыцці навыкамі прымянення распаўсюджаных ручных інструментаў і прыстасаванняў, бытавых электрычных прыбораў. 
4. Фарміруемыя прыярытэтныя віды функцыянальнай адукаванасці:
Прыярытэтнымі відамі функцыянальнай адукаванасці з’яўляюцца:
тэхналагічная – фарміруецца з дапамогай авалодання вучнямі навыкаў тэхналогіі апрацоўкі матэрыялаў, уменнямі і спосабамі пераўтваральнай дзейнасці; 
матэматычная – фарміруецца з дапамогай рашэння разліковых задач на вызначэнне колькасці матэрыялаў, прадуктаў пры падрыхтоўцы страў; выкарыстаннем матэматычных ведаў і метадаў вымярэння, разліку пры пабудове чарцяжа швейных вырабаў;
чытацкая – фарміруецца з дапамогай авалодання вучнямі прыёмамі чытання графічнай і тэхналагічнай дакументацыі (схем, чарцяжоў, тэхналагічных карт); авалоданнем спецыяльнай тэхнічнай тэрміналогіяй для чытання і разумення тэкстаў тэхналагічных дакументаў (тэхналагічных умоў); 
інфармацыйная – фарміруецца з дапамогай навучання здабывання інфармацыі з розных крыніц і яе прымяненне пры рашэнні пастаўленых тэхналагічных задач; ажыццяўленне тэхнічна дасканалага аналізу і ацэнкі па розных крытэрыях інфармацыі пра з’явы тэхналагічнага свету;  
сацыяльна-бытавая – арыентаваная на авалоданне вучнямі ведаў і ўменняў для рашэння тэхналагічных задач у гаспадарча-бытавой сферы;
фінансавая – звязаная з авалоданнем вучнямі ведамі ў галіне эканомікі, эканомнага расходавання, рацыянальным вядзенні хатняй гаспадаркі.
5. Універсальныя кампетэнцыі, якія фарміруюцца пры вывучэнні вучэбнага прадмета «Працоўнае навучанне. Абслуговая праца» праз:
кампетэнцыі грамадзянскасці – фарміраванне каштоўнасных адносін да культурных традыцый свайго народа і сваёй Радзімы, культуры і традыцый у галіне беларускіх народных рамёстваў; 
кампетэнцыі мыслення – фарміраванне канструктарска-тэхналагічных уменняў, здольнасці вырабляць тэхнічна дакладны аналіз і ацэнку па розных крытэрыях інфармацыі пра з’явы тэхналагічнага свету; генераваць ідэі, прымаць аптымальныя тэхналагічныя рашэнні; выкарыстоўваць свае творчыя ўменні для рашэння нестандартных тэхнічных задач;
кампетэнцыі эмацыянальнай рэгуляцыі – фарміраванне і развіццё ўменняў эмацыянальнай самарэгуляцыі і гатоўнасці да разумення пачуццяў і патрэбаў іншых людзей у сітуацыях рашэння тэхнічных і тэхналагічных задач; умення давяраць уласным сілам і магчымасцям;
кампетэнцыі камунікацыі – фарміраванне ўменняў карыстацца інфармацыйна-камунікацыйнымі тэхналогіямі для работы з тэхнічнай інфармацыяй; авалоданне тэхнічнай мовай для ажыццяўлення камунікацыі з іншымі людзьмі пры рашэнні тэхналагічных задач;
кампетэнцыі кааперацыі – фарміраванне ўменняў працаваць у камандзе, аказваць дапамогу і ўзаемападтрымку пры рашэнні пастаўленай тэхналагічнай задачы; 
кампетэнцыі ўстойлівага развіцця асобы – фарміраванне ўменняў вызначаць вучэбныя і жыццёвыя мэты; выкананне правілаў бяспечных паводзін пры рабоце інструментамі, на абсталяванні; праяўленне цікавасці да пэўных прафесій, звязаных з тэхналогіямі, якія вывучаюцца. 
6. Спецыфіка вывучэння вучэбнага прадмета «Працоўнае навучанне. Абслуговая праца». 
Усе віды вучэбных заняткаў па абслуговай працы носяць у асноўным практыка-арыентаваны характар. Вучэбнай праграмай прадугледжаны практычныя работы, а таксама прыкладныя пералікі вырабаў як для індывідуальных, так і для групавых практычных работ. Пералік вырабаў можа змяняцца і дапаўняцца педагагічным работнікам з улікам жаданняў і магчымасцяў вучняў, стану матэрыяльна-тэхнічнай базы. Выбар вырабаў павінен забяспечваць магчымасць дынамічнага развіцця фарміруемых уменняў вучняў і дасягнення ўстаноўленых вынікаў вучэбнай дзейнасці вучняў (кампетэнцый).
Асаблівую ўвагу ў працэсе працоўнага навучання варта звяртаць на захаванне вучнямі правілаў бяспечных паводзін пры выкананні практычных работ, патрабаванняў па забеспячэнні пажарнай бяспекі і патрабаванняў гігіенічных нарматываў. У адпаведнасці з санітарна-эпідэміялагічнымі патрабаваннямі, захаваннем правіл бяспечных паводзін, а таксама ў мэтах засцярогі адзення дзелавога стылю ад забруджвання і псавання мэтазгодна прадугледзець для ўрокаў працоўнага навучання наяўнасць у вучняў і педагагічнага работніка зручнага і функцыянальнага індывідуальнага спецыяльнага адзення (халат, фартух, хустка і іншыя віды спецыяльнага адзення). 
Змест вучэбнага прадмета «Працоўнае навучанне. Абслуговая праца» прадстаўлены інварыянтным і варыятыўным кампанентамі. Інварыянтны кампанент уключае наступныя змястоўныя лініі: 
асновы гатавання ежы;
аcновы выканання швейных вырабаў;
асновы дамаводства;
асновы вырошчвання раслін.
Варыятыўны кампанент ахоплівае розныя віды беларускіх рамёстваў (дэкаратыўна-прыкладной творчасці) і накіраваны галоўным чынам на азнаямленне з народнай творчасцю і далучэнне вучняў да яе. Педагагічнаму работніку даецца магчымасць самастойна вызначыць від творчасці (адзін або некалькі) у кожным класе або выбраць скразную тэму з V па IX клас. Акрамя пералічаных у вучэбнай праграме відаў рамёстваў (дэкаратыўна-прыкладной творчасці), педагагічны работнік можа выбраць іншы (не ўказаны ў спісе) від творчасці з улікам узроставых асаблівасцей і жаданняў вучняў, стану матэрыяльна-тэхнічнай базы, рэгіянальных і мясцовых умоў, асаблівасцей і традыцый.  
У мэтах павышэння эфектыўнасці правядзення вучэбных заняткаў па абслуговай працы педагагічны работнік можа выкарыстоўваць па сваім меркаванні да 15 % вучэбнага часу з улікам мясцовых умоў і наяўнасці матэрыяльна-тэхнічнай базы кабінета.  
7. Рэкамендуемыя формы і метады навучання і выхавання, віды вучэбнай дзейнасці. 
У працэсе засваення зместу вучэбнага матэрыялу выкарыстоўваюцца наступныя метады навучання і выхавання, якія спрыяюць фарміраванню функцыянальнай адукаванасці вучняў: практычныя, метад інструктажу, часткова-пошукавыя (эўрыстычныя), метад праектаў, метад канструявання і мадэлявання, праблемны.  
Сярод адпаведных ім форм навучання: урокі-практыкумы, урокі-семінары, урокі-даследаванні, інтэграваныя ўрокі, урокі-экскурсіі, іншыя.
Да рэкамендаваных відаў вучэбнай дзейнасці адносяцца:  
працоўная – накіраваная на ажыццяўленне грамадска-карыснай дзейнасці, выраб матэрыяльных аб’ектаў працы;
практычная – якая заключаецца ў авалоданні прыёмамі і навыкамі працы з абсталяваннем, інструментамі, выкананні тэхналагічных аперацый па вырабе матэрыяльных аб’ектаў працы;
праектная – якая заключаецца ў авалоданні ўменнямі самастойна вызначаць праблемы, фармуляваць мэты і задачы, звязаныя з рашэннем праблемы, знаходзіць і аналізаваць крыніцы інфармацыі, планаваць план работы, складаць графічную і тэхналагічную дакументацыю, афармляць і прэзентаваць атрыманы вынік.
Мэтазгодна спалучаць франтальныя, групавыя, парныя і індывідуальныя формы навучання. Выбар форм і метадаў навучання і выхавання вызначаецца педагагічным работнікам самастойна на аснове мэтаў і задач вывучэння канкрэтнай тэмы, сфармуляваных у вучэбнай праграме патрабаванняў да вынікаў вучэбнай дзейнасці вучняў з улікам іх узроставых і індывідуальных асаблівасцей.
8. Чаканыя вынікі асваення дадзенай вучэбнай праграмы.
8.1 Асобасныя вынікі:
праяўляе павагу да нацыянальнай культуры, адчувае гонар за яе дасягненні, разумее ўнікальнасць беларускіх рамёстваў, папулярызуе дасягненні народных майстроў свайго роднага краю; праяўляе павагу да працы, людзей працы, вынікаў працы (сваіх і іншых людзей) (кампетэнцыі грамадзянскасці); 
дэманструе гатоўнасць да разумення пачуццяў і патрэб іншых людзей у сітуацыях рашэння тэхнічных і тэхналагічных задач (кампетэнцыі эмацыянальнай рэгуляцыі); 
ажыццяўляе выбар вучэбных і жыццёвых мэтаў, разлічвае ўласныя сілы і магчымасці, суадносіць свае дзеянні з планаванымі вынікамі, ажыццяўляе кантроль сваёй дзейнасці ў працэсе дасягнення выніку; прымае ўдзел у грамадска карыснай працы, у рашэнні працоўных задач, якія ўзнікаюць, тэхналагічнай і сацыяльнай накіраванасці; дэманструе адказнае стаўленне да навакольнага асяроддзя, разумее экалагічныя наступствы дзейнасці чалавека, выконвае патрабаванні эканомнага расходавання матэрыялаў і прыродных рэсурсаў; выконвае правілы здароўезберажэння, дэманструе навыкі бяспечных паводзін пры рабоце інструментам (на абсталяванні) і абыходжанні з ім; арыентуецца ў свеце сучасных прафесій праяўляе цікавасць да пэўных прафесій, звязаных з вывучаемымі тэхналогіямі (кампетэнцыі ўстойлівага асобаснага развіцця). 
8.2. Метапрадметныя вынікі: 
працуе з вучэбнымі тэкстамі тэхнічнага і тэхналагічнага зместу (вылучае галоўнае, складае план або адказ на канкрэтнае пытанне, пераўтварае інфармацыю з графічнага прадстаўлення ў тэкставае і наадварот); тэхнічна карэктна аналізуе і ацэньвае па розных крытэрыях інфармацыю аб узнікненні і развіцці тэхнікі і тэхналогій, іх значэнні для развіцці грамадства; вылучае істотныя і неістотныя характарыстыкі і элементы, праводзіць параўнанне па зададзеных крытэрыях, складае разважанні пра вырабы, іх будову, уласцівасці і сувязі, абагульняе, устанаўлівае аналогіі, прычынна-выніковыя сувязі, абгрунтоўвае тэхніка-тэхналагічныя рашэнні на аснове комплекснай ацэнкі тэхнічнай і тэхналагічнай інфармацыі; выбірае форму прадстаўлення інфармацыі ў залежнасці ад пастаўленай тэхналагічнай задачы; выкарыстоўвае інфармацыю з улікам этычных нормаў, выконваючы правілы медыябяспекі; прапануе нестандартныя рашэнні праблемных сітуацый у працэсе мадэлявання вырабу або тэхналагічнага працэсу яго вырабу; карыстаецца інфармацыйна-камунікацыйнымі тэхналогіямі для працы з тэхнічнай інфармацыяй, прымяняе тэхналогіі для прадстаўлення, пераўтварэння і выкарыстання інфармацыі, ацэньвае магчымасці і вобласці прымянення інфармацыйна-камунікацыйных сродкаў у сучаснай вытворчасці, сферы абслугоўвання (кампетэнцыі мыслення);
валодае адпаведным тэрміналагічным апаратам для ажыццяўлення камунікацыі з іншымі людзьмі пры рашэнні тэхналагічных задач; фарміруе ўласнае стаўленне да праблем узаемадзеяння чалавека і тэхналагічнага асяроддзя, выкарыстання сучасных тэхналогій і наступстваў іх прымянення з улікам альтэрнатыўных пунктаў гледжання (кампетэнцыі камунікацыі); 
арганізуе супрацоўніцтва і сумесную дзейнасць па рашэнні тэхнічных і тэхналагічных задач, звязаных з выкарыстаннем тэхналогій; умее працаваць індывідуальна і ў групе: знаходзіць рашэнне і вырашае канфлікты з улікам інтарэсаў групы, адказна ставіцца да вынікаў працы сваёй і групы; аказвае дапамогу іншым членам групы ў сумеснай дзейнасці; публічна прадстаўляе вынікі выкананага даследавання (праекта) аб развіцці тэхнікі, тэхналогій, іх узаемадзеянні з чалавекам (кампетэнцыі кааперацыі).
8.3 Прадметныя вынікі:
арганізоўвае сваё працоўнае месца з улікам патрабаванняў эрганомікі і правілаў бяспечных паводзін, арыентуецца ў відах, прызначэнні інструментаў і абсталявання; выбірае матэрыялы, інструменты і абсталяванне ў адпаведнасці з вывучаемай тэхналогіяй і аб’ектам працы, які вырабляецца; 
вызначае харчовую каштоўнасць прадуктаў харчавання, вызначае іх якасць і тэрміны захоўвання; класіфікуе прадукты харчавання, 
называе і характарызуе тэкстыльныя матэрыялы, класіфікуе іх, апісвае асноўныя этапы вытворчасці; аналізуе і параўноўвае ўласцівасці тэкстыльных матэрыялаў, падбірае матэрыялы з зададзенымі ўласцівасцямі для вырабу швейных вырабаў;
вырашае разліковыя, тэхналагічныя задачы, мадэлюе і канструюе аб'екты працы; прапануе варыянты ўдасканалення канструкцый;
чытае графічную і тэхналагічную дакументацыю на аб’ект працы, які вырабляецца, устанаўлівае паслядоўнасць тэхналагічных аперацый;
плануе тэхналагічны працэс вырабу аб’ектаў працы, падбірае інструменты і абсталяванне для выканання тэхналагічных аперацый па падрыхтоўцы ежы, вырабе швейных, утылітарных і дэкаратыўных вырабаў, вырошчванні раслін;
выконвае тэхналагічныя аперацыі па падрыхтоўцы ежы, вырабе швейных і дэкаратыўных вырабаў і вырошчванні раслін з захаваннем тэхнічных умоў, патрабаванняў да тэхналагічнага працэсу вырабу аб’ектаў працы з выкарыстаннем ручных інструментаў, бытавых электрапрыбораў, тэхналагічнага абсталявання, інструментаў і прыстасаванняў у адпаведнасці з тэхналогіяй апрацоўкі сыравіны і канструкцыйных матэрыялаў; ажыццяўляе кантроль якасці вырабу (стравы, іншых вырабаў);
валодае навыкамі самаабслугоўвання і вядзення хатняй гаспадаркі; 
выконвае мастацкае афармленне вырабаў, прадметнага асяроддзя, сервіроўку стала з выкарыстаннем розных відаў дэкаратыўна-прыкладной творчасці;
выконвае правілы бяспекі працы ручнымі інструментамі, бытавымі прыборамі і вучэбным абсталяваннем.

ГЛАВА 2 
ЗМЕСТ ВУЧЭБНАГА ПРАДМЕТА «ПРАЦОЎНАЕ НАВУЧАННЕ. АБСЛУГОВАЯ ПРАЦА» Ў V КЛАСЕ. АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ
(1 гадзіна на тыдзень, усяго 35 гадзін)

	Змест вучэбнага прадмета
	Практычныя работы
	Асноўныя вучэбныя дзеянні
	Асноўныя патрабаванні да вынікаў вучэбнай дзейнасці 

	Асновы гатавання ежы (8 гадзін)

	Вучэбны кабінет для заняткаў кулінарыяй. Кулінарыя – навука пра харчаванне.
Правілы бяспечных паводзін у вучэбным кабінеце для заняткаў кулінарыяй. Аснашчэнне кабінета: віды посуду, кухонныя інструменты і прылады, бытавыя  электрапрыборы. Правілы арганізацыі вучэбнага месца. Санітарна-эпідэміялагічныя патрабаванні да гатавання ежы
	
	знаёмства з паняццямі «кулінарыя», «вучэбнае месца» 
	Вучань:
праяўляе цікавасць да гатавання ежы, афармленні страў і іх падачы
вызначае вучэбныя месцы індывідуальнага і агульнага карыстання ў кабінеце для заняткаў кулінарыяй

	
	
	знаёмства з кабінетам для заняткаў кулінарыяй, абсталяваннем кабінета, інструментамі, абсталяваннем; правіламі бяспечных паводзін і санітарна-эпідэміялагічнымі правіламі пры гатаванні ежы
	пералічвае правілы бяспечных паводзін і санітарна-эпідэміялагічныя правілы пры гатаванні ежы;  
адрознівае кухонны і сталовы посуд, пералічвае інструменты і абсталяванне для падрыхтоўкі ежы, вызначае іх рацыянальнае месцазнаходжанне на кухні

	
	Арганізацыя вучэбнага месца для гатавання ежы
	арганізацыя вучэбнага месца для гатавання ежы
	арганізоўвае сваё вучэбнае месца;
выконвае правілы бяспечных паводзін і санітарна-эпідэміялагічныя правілы пры гатаванні ежы

	Харчаванне ў жыцці чалавека. 
Культура харчавання: утрыманне пажыўных рэчываў у прадуктах харчавання, харчовая піраміда,  рэжым харчавання.  

	
	засваенне паняццяў «харчаванне», «рэжым харчавання»;
разважанне пра неабходнасць прытрымлівання правільнага харчавання
	дае вызначэнне паняццю «харчаванне»; 
суадносіць атрыманую інфармацыю пра правільным здаровае харчаванне з асабістым вопытам, дзеліцца сваімі назіраннямі з аднакласнікамі

	
	
	работа з вучэбным дапаможнікам (знаходжанне інфармацыі пра рэжым харчавання падлетка, пажыўныя рэчывы, піраміду харчавання);
складанне правілаў правільнага харчавання падлетка
	выкарыстоўвае існуючы жыццёвы вопыт для вядзення здаровага ладу жыцця праз захаванне рэжыму харчавання і правілаў здаровага харчавання; 


	
	«Вывучэнне складу харчовых прадуктаў» («Даследаванне пажыўнай каштоўнасці прадуктаў»)
	вывучэнне складу прадуктаў харчавання, грунтуючыся на інфармацыю на ўпакоўцы;

	аналізуе інфармацыю на ўпакоўцы прадуктаў харчавання: вызначае ўтрыманне пажыўных рэчываў у прадуктах харчавання (бялкоў, тлушчаў, вугляводаў); устанаўлівае прычынна-выніковыя сувязі паміж умовамі захоўвання і дабраякаснасцю прадуктаў харчавання;

	Сервіроўка стала да сняданку. Правілы і парадак сервіроўкі. Культура ўжывання ежы: правілы паводзін за сталом, правілы карыстання сталовымі прыборамі.
Прафесія ў сферы грамадскага харчавання.
	
	засваенне паняццяў «сервіроўка», «меню»
	дае вызначэнне паняццям «сервіроўка», «меню»

	
	
	вызначэнне асаблівасцяў складання меню і паслядоўнасці сервіроўкі да сняданку на аснове меню
	называе паслядоўнасць сервіроўкі стала да сняданку, прыводзіць прыклады расстаноўкі сталовых прыбораў

	
	
	вывучэнне схемы сервіроўкі стала, расстаноўкі прыбораў у залежнасці ад страў, якія падаюцца
	распавядае аб правілах сервіроўкі стала да сняданку, супастаўляе посуд для сервіроўкі страў, якія падаюцца; на аснове меню падбірае сталовы посуд і прыборы для падачы страў 

	
	
	вывучэнне сталовага этыкету (актуалізацыя ведаў пра правілы паводзін за сталом, карыстання сталовымі прыборамі) 
	называе правілы паводзін за сталом, правілы карыстання сталовымі прыборамі своечасова і па заканчэнні прыёму ежы

	
	
	знаёмства з прафесіямі ў сферы гатавання ежы, людзей, якія абслугоўваюць гасцей пры падачы страў і напіткаў
	арыентуецца ў прафесіях работнікаў грамадскага харчавання: гатавання ежы і людзей, якія абслугоўваюць гасцей пры падачы страў і напіткаў (повар, афіцыянт)

	
	Сервіроўка стала да сняданку
	выкананне сервіроўкі стала да сняданку
	удзельнічае ў сумеснай сервіроўцы стала да сняданку, прапануе розныя варыянты сервіроўкі стала, складання сурвэтак; 
выбудоўвае добразычлівыя адносіны ўнутры групы пры выкананні сервіроўкі;
ацэньвае вынік выкананай работы;
праяўляе асабістую адказнасць за вынікі працы ў групе (пары);
прытрымліваецца сталовага этыкету

	Гарачыя напіткі, іх віды. Роля вады ў харчаванні чалавека. Гарачыя напіткі (гарбата, кава, какава), тэхналогія іх гатавання і падачы. Кухонны посуд і прыстасаванні для гатавання гарачых напіткаў.   
	
	вывучэнне асартыменту гарачых напіткаў, іх асаблівасцей па плане: від напітка, рэгіён вырастання, карысць для арганізма, асаблівасці гатавання, правілы падачы
	арыентуецца ў асартыменце гарачых напіткаў, прыводзіць прыклады гарачых напіткаў;  
распавядае пра асаблівасці і тэхналогіі іх падрыхтоўкі, вартасці і недахопы напіткаў;  
знаходзіць і прадстаўляе інфармацыю пра расліны, з якіх можна прыгатаваць гарачыя напіткі;
ведае і выконвае правілы падачы гарачых напіткаў

	
	Гатаванне і падача гарачых напіткаў
	гатаванне гарачых напіткаў (на выбар) 
	сумесна абмяркоўвае ў групе тэхналогію гатавання гарачых напіткаў;  
гатуе гарачыя напіткі, выконваючы правілы бяспечных паводзін;
карыстаецца посудам, інвентаром, бытавымі электрапрыборамі, неабходнымі для падрыхтоўкі гарачых напіткаў; 
калектыўна выбірае варыянт афармлення гатовай стравы
выбудоўвае добразычлівыя адносіны ўнутры групы ў працэсе выканання практычнай работы;
ацэньвае вынік выкананай работы па смакавых якасцях і афармленні страў

	Значэнне яек у харчаванні чалавека. Харчовая каштоўнасць яек. Віды яек, класіфікацыя і маркіроўка. Тэрміны і ўмовы захоўвання. Спосабы вызначэння дабраякаснасці яек.
	
	вывучэнне пажыўнай каштоўнасці яек;
класіфікацыя яек;
вывучэнне маркіроўкі яек па тэрмінах захоўвання, катэгорыях і відах
	тлумачыць харчовую каштоўнасць яек і прыводзіць прыклады карысці ўжывання яек у рацыёне харчавання чалавека;
адрознівае віды яек, разумее, ад чаго залежыць катэгорыя яек і віды;
арыентуецца ў відах яек па свежасці, катэгорыях;
чытае маркіроўку яек: вызначае від яек (дыетычныя, сталовыя), катэгорыю, вызначае гранічны тэрмін захоўвання яек па маркіроўцы;

	
	Вызначэнне дабраякаснасці яек
	вызначэнне дабраякаснасці яек (аналіз спосабаў праверкі дабраякаснасці);
	пералічвае спосабы вызначэння дабраякаснасці яек; 
выбірае спосаб вызначэння дабраякаснасці яек, тлумачыць свой выбар;
вызначае дабраякаснасць яек, робіць вывад пра якасць прадукту, які даследуецца

	Стравы з яек. Выкарыстанне яек у кулінарыі. Першасная і цеплавая апрацоўка яек. Віды страў з яек, тэхналогія іх гатавання. Кухонны посуд, інструменты і прылады, бытавыя электрапрыборы для прыгатавання страў з яек. Правілы падачы страў з яек.
	
	вывучэнне відаў страў з яек, тэхналогіі іх гатавання і падачы;
чытанне тэхналагічнай дакументацыі па гатаванні страў з яек;
вызначэнне крытэрыяў якасці прыгатаванай стравы
	арыентуецца ў відах страў з яек (адварныя, смажаныя, запечаныя), прыводзіць прыклады страў;
чытае тэхналагічныя карты (вучэбныя): вызначае прадукты для стравы, абсталяванне, паслядоўнасць гатавання), выбірае посуд для гатавання; 
пералічвае патрабаванні да якасці прыгатаваных страў

	
	Гатаванне страў з яек
	гатаванне страў з яек з выкарыстаннем тэхналагічнай карты (вучэбнай)
	гатуе стравы з яек, выкарыстоўваючы тэхналагічную карту (вучэбную);
карыстаецца посудам, інвентаром, бытавымі электрапрыборамі, неабходнымі для гатавання страў з яек, выконваючы бяспечныя прыёмы працы з інструментамі і абсталяваннем; 
афармляе і падае гатовыя стравы, выконвае сервіроўку стала да сняданку, карыстаецца сталовымі прыборамі;
вызначае якасць гатавання стравы; ацэньвае сваю работу і работу сваіх аднакласнікаў, адэкватна рэагуе на заўвагі
выбудоўвае добразычлівыя адносіны ўнутры групы ў працэсе выканання практычнай работы 

	Бутэрброды, іх віды. Харчовая каштоўнасць і значэнне хлеба ў харчаванні чалавека. Асартымент хлебабулачных вырабаў. Умовы і тэрміны захоўвання хлеба. Віды бутэрбродаў і тэхналогіі іх гатавання. Кухонны посуд, інструменты і прылады, бытавыя электрапрыборы для прыгатавання бутэрбродаў. Правілы падачы бутэрбродаў. 
	
	вывучэнне пажыўнай каштоўнасці хлеба, значэнне хлеба ў харчаванні чалавека
	вызначае і тлумачыць значэнне хлеба ў жыцці чалавека, важнасць беражлівых адносін да хлеба; прыводзіць прыклады прыказак і прымавак пра хлеб

	
	
	класіфікацыя відаў бутэрбродаў
	арыентуецца ў відах бутэрбродаў, параўноўвае іх па тэмпературы падачы і спосабе гатавання

	
	
	вывучэнне этапаў гатавання закусачных бутэрбродаў
	па прапанаваным графічным малюнку ў вучэбным дапаможніку або іншых крыніцах інфармацыі складае паслядоўнасць гатавання бутэрброда 

	
	
	чытанне тэхналагічнай дакументацыі па гатаванні бутэрбродаў
	чытае тэхналагічныя карты (вучэбныя): вызначае прадукты, падбірае абсталяванне, устанаўлівае паслядоўнасць гатавання стравы 

	
	Гатаванне і падача бутэрбродаў
	гатаванне бутэрбродаў, сервіроўка стала, падача страў
	гатуе бутэрброды, выконваючы бяспечныя прыёмы работы з інструментамі і абсталяваннем
карыстаецца посудам, інвентаром, бытавымі электрапрыборамі, неабходнымі для гатавання бутэрбродаў; 
афармляе і падае гатовыя стравы, выконвае сервіроўку стала да сняданку, карыстаецца сталовымі прыборамі;
вызначае якасць прыгатаваных бутэрбродаў на падставе распрацаваных крытэрыяў; ацэньвае афармленне страў сваіх аднакласнікаў, смакавыя якасці прыгатаваных бутэрбродаў;
выбудоўвае добразычлівыя адносіны ўнутры групы

	Беларуская нацыянальная кухня. Унікальнісць беларускай кухні. Стравы беларускай нацыянальнай кухні да сняданку. Асаблівасці сервіроўкі стала ў нацыянальным стылі.
	
	вывучэнне асаблівасцей беларускай нацыянальнай кухні;
азнаямленне з рэцэптамі і стравамі беларускай нацыянальнай кухні, выбар стравы для гатавання
	праяўляе цікавасць да беларускай нацыянальнай кухні, традыцый прыёму ежы;
выкарыстоўвае дадатковую інфармацыі пра асаблівасці беларускай нацыянальнай кухні свайго рэгіёна

	
	
	чытанне тэхналагічнай дакументацыі, вызначэнне тэхналогіі гатавання нацыянальных страў да сняданку
	чытае тэхналагічныя карты (вучэбныя) выкарыстоўвае іх для гатавання страў; удзельнічае ў калектыўным абмеркаванні рэцэпту стравы 

	
	Гатаванне страў беларускай нацыянальнай кухні і сервіроўка стала да сняданку ў нацыянальным стылі
	гатаванне страў нацыянальнай кухні да сняданку (на выбар) 
	гатуе стравы нацыянальнай беларускай кухні да сняданку (яечня-калатуха, бабка з яблыкамі, іншыя);
карыстаецца посудам, інвентаром, бытавымі электрапрыборамі, неабходнымі для гатавання страў, выконваючы бяспечныя прыёмы работы з абсталяваннем і інструментамі;
афармляе і падае гатовыя стравы, выконвае сервіроўку стала да сняданку, карыстаецца сталовымі прыборамі;
ацэньвае якасць прыгатаваных страў; праводзіць самаацэнку і ацэнку выкананай работы іншымі групамі; 
выбудоўвае добразычлівыя адносіны ўнутры групы

	[bookmark: _GoBack]Асновы выканання швейных вырабаў (20 (19) – 20 гадзін)

	Вучэбны кабінет для заняткаў швейнай справай. Правілы бяспечных паводзін у кабінеце. Вучэбнае месца для выканання швейных вырабаў, паняцце пра рабочую зону
 
	
	засваенне паняцця «швейны выраб»
	Вучань:
аперыруе паняццем «швейны выраб» 

	
	
	знаёмства з абсталяваннем вучэбнага кабінета для заняткаў швейнай справай, з патрабаваннямі да прылад і прыстасаванняў
	абагульняе веды пра інструменты і прыстасаванні для работы з тэкстыльнымі матэрыяламі

	
	
	вывучэнне інструментаў і прыстасаванняў для выканання ручных работ, з правіламі бяспечных паводзін
	пералічвае правілы бяспечных паводзін у кабінеце, з інструментамі і матэрыяламі, санітарна-гігіенічныя правілы арганізацыі вучэбнага месца для заняткаў швейнай справай

	
	
	знаёмства з элементамі навуковай арганізацыі работы (арганізацыяй працоўнай прасторы)
	вызначае вучэбныя месцы індывідуальнага і агульнага карыстання ў кабінеце для швейнай справы;
параўноўвае сваё вучэбнае месца з рабочым месцам швачкі, робіць высновы пра падабенства вучэбнага і працоўнага месца

	
	Арганізацыя вучэбнага месца для выканання швейных вырабаў
	арганізацыя свайго вучэбнага месца для работы з тэкстыльнымі матэрыяламі
	арганізуе сваё вучэбнае месца: вызначае рабочую зону; рацыянальна размяшчае інструменты ў рабочай зоне, выконвае правільнае становішча корпуса цела 

	Вытворчасць тканіны. Агульныя звесткі аб тэкстыльных матэрыялах, класіфікацыі валокнаў (па паходжанні), ткацкім палатняным перапляценні. Паняцце пра працэс атрымання тканіны: валакно, пража, нітка, тканіна. Будова тканіны: аснова, уток, пруг. 
Прафесіі ў тэкстыльнай прамысловасці, вытворчасці тканіны
	
	засваенне паняццяў «валакно», «пража», «тканіна»;
класіфікацыя тэкстыльных валокнаў
	аперыруе паняццямі «валакно», «пража», «тканіна»;
называе віды тэкстыльных валокнаў па паходжанні 

	
	
	вывучэнне паслядоўнасці вытворчасці тканіны;
засваенне паняццяў «пруг», «шырыня тканіны»;
разгляд прылады ткацкага станка і працэсу атрымання тканіны
	устанаўлівае тэхналагічную паслядоўнасць вытворчасці тканіны: валакно – пража – нітка – тканіна; разумее сутнасць паняцця «пруг», працэс атрымання пруга;  
знаходзіць і прадстаўляе інфармацыю пра вытворчасць нітак і тканін у хатніх умовах, інструментах і прыстасаваннях, якімі карысталіся для гэтых мэтаў у даўніну

	
	
	вывучэнне структуры тканіны як сістэмы перапляцення нітак у тканіне;
даследаванне ўласцівасцяў долевай і ўточнай нітак у тканіне
	на аснове тэхналогіі вытворчасці тканіны распавядае пра структуру тканіны: пра сістэму перапляцення нітак; пералічвае асноўныя характарыстыкі долевай (асноўны) і ўточнай нітак, прызначэнне пруга; вызначае шырыню тканіны 

	
	
	знаёмства з прафесіямі ў тэкстыльнай прамысловасці, вытворчасці тканіны
	арыентуецца ў прафесіях работнікаў тэкстыльнай прамысловасці, вытворчасці тканіны (канструктар- мадэльер, ткач, раскройшчык, швачка)

	
	Вызначэнне ў тканіне накірунку нітак асновы і ўтку
	вызначэнне на узорах тканіны кірунак нітак асновы і ўтку рознымі спосабамі
	вызначае напрамкі ніткі асновы і ніткі ўтка ў тканіне; тлумачыць, па якіх прыкметах вызначаецца нітка асновы;
робіць высновы пра неабходнасць уліку напрамку нітак у тканіне пры выкананні вырабу

	Апрацоўка і бакі тканіны. Агульныя звесткі пра працэс апрацоўкі тканіны, віды тканін па спосабе апрацоўкі. Добры і вываратны бакі тканіны.  
	Вызначэнне добрага і вываратнага боку тканіны.
	параўнанне розных тканін па спосабе аздаблення;
вывучэнне тэхналогіі вытворчасці тканіны: вызначэнне добрага і вываратнага боку тканіны
	распазнае від тканіны па спосабе аздаблення (натуральная, адбеленая, гладкаафарбаваная, стракатая, набіваная);
называе прыкметы добрага і вываратнага боку тканіны

	
	
	вызначае на ўзорах розных відаў тканіны добры і вываратны бок; 
	параўноўвае ўзоры розных відаў тканіны (гладкаафарбаваная, стракатая, з набіваным малюнкам) па вонкавым выглядзе, вызначае добры і вываратны бок тканіны; 
тлумачыць неабходнасць вызначэння бакоў тканіны;
вызначае на ўзорах добры і вываратны бок тканіны

	Выбар і стварэнне эскіза швейнага вырабу. Паняцце пра эскіз швейнага вырабу. Асаблівасці падбору асноўных і аздобных матэрыялаў 
Прыкладны пералік аб’ектаў працы: фартух, хустка, мяшочак, сурвэтка і іншае
	 
	вывучэнне паняцця «эскіз»;
аналіз асноўных напрамкаў моды, падбор вырабу для выканання
	аперыруе паняццем «эскіз»;
распавядае пра функцыянальнае прызначэнне абранага вырабу, выказвае сваё меркаванне пра выбар тканіны для выканання вырабу, крытэрыях выбару тканіны; 
выбірае мадэль вырабу, з улікам прызначэння вырабу і ўласнага густу  

	
	Распрацоўка эскіза швейнага вырабу. Падбор матэрыялаў, выбар віду дэкаратыўнага аздаблення

	распрацоўка эскіза вырабу, падбор матэрыялаў, выбар віду дэкаратыўнага аздаблення
	распрацоўвае эскіз будучага вырабу; падбірае асноўныя і аздобныя матэрыялы;
абмяркоўвае з аднакласнікамі свой выбар, дэманструе эскізы вырабу; прымае іх рэкамендацыі, выказвае сваё меркаванне пра іх работу

	Вызначэнне памераў швейнага вырабу. Асаблівасці фігуры чалавека, канструктыўныя лініі, памерныя прыметы пры выкананні вымярэнняў, памерныя прыметы для пабудовы чарцяжа швейнага вырабу. Умоўнае абазначэнне вымярэнняў (мерак). Правілы выканання вымярэнняў. 
	
	вывучэнне паняцця «меркі»;
вызначэнне ўзаемасувязі паняццяў «параметры цела» і «меркі»
вывучэнне асаблівасцей фігуры чалавека; канструктыўныя лініі, умоўныя абазначэнні вымярэнняў
	аперыруе паняццем «меркі», вызначае паслядоўнасць дзеянняў: вымяраць параметры цела – запісваць меркі 
разумее неабходнасць вымярэння фігуры чалавека для выканання швейнага вырабу; 
вызначае асноўныя канструктыўныя лініі фігуры для выканання вымярэнняў (лінія шыі, ліній грудзей, лінія таліі, лініі сцёгнаў, лініі каленяў);
пералічвае меркі, неабходныя для пабудовы чарцяжа асновы швейнага вырабу, правілы іх вымярэння і ўмоўныя абазначэнні 

	
	Выкананне вымярэнняў параметраў цела (зняцце мерак) для пабудовы чарцяжа швейнага вырабу
	зняцце мерак з фігуры чалавека і запіс вынікаў вымярэнняў
	выконвае вымярэнне фігуры: здымае меркі, выкарыстоўваючы сантыметровую стужку, запісвае памерныя прыметы (абхват таліі, абхват сцёгнаў, дліна вырабу); пераводзіць гэты вымярэнні ва ўмоўныя абазначэнні для пабудовы чарцяжа вырабу

	Пабудова чарцяжа швейнага вырабу. Паняцце пра чарцёж, лініі чарцяжа, афармленне і чытанне чарцяжа, чарцёжныя інструменты  
	
	вывучэнне паняцця «чарцёж»; лініі чарцяжа; чарцёжныя інструменты
	аперыруе паняццем «чарцёж»;
ведае прызначэнне і напісанне ліній чарцяжа (суцэльны тоўстай асноўны, суцэльны тонкай, штрыхпункцірная);
называе чарцёжныя інструменты

	
	Пабудова чарцяжа швейнага вырабу
	пабудова чарцяжа швейнага вырабу 
	будуе чарцёж швейнага вырабу ў натуральную велічыню па сваіх мерках або зададзеных памерах;
кантралюе якасць выкананага чарцяжа, чытае чарцёж: правярае дакладнасць пабудовы, адпаведнасць памерных прымет;
ажыццяўляе ўзаемакантроль выкананай работы 

	Мадэліраванне швейнага вырабу. Паняцце пра мадэліраванне. Спосабы і прыёмы мадэліравання (змяненне формы, мастацкае аздабленне, падзел дэталяў на часткі), падрыхтоўка выкрайкі да раскрою, разлік колькасці тканіны на выкананне швейнага вырабу.
	
	знаёмства з асаблівасцямі мадэліравання швейнага вырабу; спосабамі і прыёмамі мадэліравання 
	разумее сутнасць працэсу мадэліравання вырабу; пералічвае спосабы і этапы мадэліравання (змяненне формы, мастацкая аздабленне, дзяленне дэталі на часткі)

	
	
	карэкцыя выкрайкі 
	карэкціруе выкрайку з улікам неабходных змяненняў па эскізе вырабу

	
	Выкананне мадэліравання швейнага вырабу (выкананне выкрайкі, разлік колькасці тканіны на выкананне)
	мадэліраванне швейнага вырабу (выкананне выкрайкі, разлік колькасці тканіны на выкананне)
	мадэліруе выкрайку вырабу, ужываючы спосабы мадэліравання;
падрыхтоўвае выкрайку да раскрою;
вырабляе разлік тканіны на выкананне вырабу;
дэманструе вынікі сваёй работы перад аднакласнікамі, тлумачыць, якія спосабы і прыёмы мадэліравання былі выкарыстаны;
дэманструе паважлівае стаўленне да меркавання аднакласнікаў і іх работы

	Вільготна-цеплавая апрацоўка швейнага вырабу. Прызначэнне, асаблівасці выканання і віды вільготна-цеплавой апрацоўкі (унутрыпрацэсная і канчатковая); абсталяванне і прылады для прасавання. 
Арганізацыя месца для прасавання. Тэрміналогія вільготна-цеплавых работ. Правілы бяспечных паводзін пры правядзенні вільготна-цеплавых работ.  
	
	вывучэнне працэсу вільготна-цеплавой апрацоўкі, знаёмства з гісторыяй вынаходства абсталявання для вільготна-цеплавых работ
	разумее сутнасць і неабходнасць правядзення вільготна-цеплавой апрацоўкі швейнага вырабу: на этапе падрыхтоўкі тканіны да раскрою, у працэсе выканання вырабаў;
прыводзіць прыклады абсталявання для вільготна-цеплавой апрацоўкі, знаходзіць інфармацыю пра гісторыю вільготна-цеплавой апрацоўкі

	
	
	вывучэнне прылады і прынцыпу работы абсталявання для вільготна-цеплавой апрацоўкі;
вывучэнне правілаў бяспечнай эксплуатацыі прылад для вільготна-цеплавой апрацоўкі; 
	вызначае асноўныя часткі прылады праса, суадносіць інфармацыю іх эксплуатацыйнага пашпарта і рэальны аб’ект; называе прыёмы работы;
выконвае правілы бяспечных паводзін пры выкананні вільготна-цеплавых работ, тлумачыць кожны пункт правілаў

	
	
	знаёмства з відамі вільготна-цеплавых работ; параўнанне відаў, супастаўленне тэрмінаў і іх азначэнняў
	называе тэрміны вільготна-цеплавых работ (дэкаціраванне, распрасаванне, запрасаванне, прыпрасаванне, прапрасаванне, адпрасаванне), тлумачыць прымяненне гэтых відаў работ пры выкананні швейных вырабаў

	
	Выкананне аперацый вільготна-цеплавой апрацоўкі вырабу
	выкананне аперацый вільготна-цеплавой апрацоўкі вырабу
	праводзіць вільготна-цеплавую апрацоўку тканін:
выконвае падрыхтоўку тканіны да раскрою (дэкаціраванне)
кантралюе якасць выкананай работы

	Раскрой тканіны. Тэхналагічная паслядоўнасць вытворчасці швейнага вырабу, асаблівасці раскрою. Паслядоўнасць раскрою
	
	вывучэнне тэхналагічнага працэсу выканання швейнага вырабу, тэхналагічных аперацый, якія ўваходзяць у тэхналагічны працэс
	называе паслядоўнасць выканання швейных вырабаў: пералічвае тэхналагічныя аперацыі

	
	
	вывучэнне сутнасці паняцця «раскрой»;
выбар спосабу падрыхтоўкі прапанаванага віду тканіны да раскрою
	тлумачыць, што такое раскрой тканіны, пералічвае інструменты для раскрою; 
выбірае спосаб насцілу тканіны (у згін, у разварот), абгрунтоўвае выбар спосабу

	
	Падрыхтоўка тканіны і яе раскрой
	раскладка выкраек на тканіне; перавод контурных і кантрольных ліній выкрайкі;
насціл тканіны; 
раскрой тканіны
	выконвае насціл тканіны выбраным спосабам, эканомна раскладвае выкрайку на тканіне з улікам кірунку ніткі асновы, шырыні тканіны і напрамкі малюнка;
вызначае велічыню прыпускам на апрацоўку і выконвае разметку прыпускам;
раскройвае тканіну па лініях прыпускам, карыстаецца інструментамі і абсталяваннем, выконваючы бяспечныя прыёмы;
кантралюе якасць работы;
выконвае самааналіз выкананай работы

	Швейныя ручныя работы. Агульныя звесткі пра ручныя работы і аперацыі. Паняцце аб тэхналагічнай дакументацыі, якая выкарыстоўваецца ў вучэбных мэтах (тэхналагічнай карце (вучэбнай)). Ручныя прамыя шыўкі і строчкі часовага прызначэння. Тэрміналогія ручных работ
	
	засваенне паняццяў «шывок», «строчка», «шво», «шырыня шва», «дліна шыўкі»;
вывучэнне відаў ручных шыўкоў, іх прызначэння і вобласці прымянення;
вывучэнне відаў строчак часовага прызначэння, якія ўжываюцца пры выкананні вырабаў; 
аналіз патрабаванняў да выканання ручных работ і правілаў бяспечных паводзін
	адрознівае шывок, строчка, шво; 
вызначае шырыню шва, дліну шыўка;
называе віды шыўкоў часовага і пастаяннага прызначэння;
ведае патрабаванні да выканання ручных работ, на аснове гэтых патрабаванняў фармулюе (пры дапамозе настаўніка) крытэрыі якасці выканання ручных шыўкоў і строчак 

	
	
	знаёмства з тэрмінамі, якія ўжываюцца для ручных работ, іх азначэннямі і прызначэннем 
	пералічвае тэрміны для выканання ручных работ (пракладанне, сфастрыгоўванне, зафастрыгоўванне, прыфастрыгоўванне, фастрыгаванне), апісвае вобласць іх прымянення

	
	
	чтение тэхналагічнай дакументацыі, якая выкарыстоўваецца для выканання вырабаў (работа з тэхналагічнай (вучэбнай) картай) 
	чытае тэхналагічную карту (вучэбную) на выкананне ручных работ, называе паслядоўнасць выканання ўзораў ручных строчак

	
	Выкананне ўзораў ручных строчак часовага прызначэння прамымі шыўкамі
	выкананне пракладання ручных шыўкоў (выраб узораў ручных строчак)
	выконвае ручныя строчкі (узоры) часовага прызначэння, карыстаючыся тэхналагічнай картай (вучэбнай);
кантралюе якасць выкананай працы, кіруючыся распрацаванымі крытэрамі якасці выканання ручных шыўкоў і строчак

	Бытавая швейная машына, яе прызначэнне і канструкцыя. Віды бытавых швейных машын. Патрабаванні да арганізацыі вучэбнага месца. Правілы бяспечных паводзін пры карыстанні бытавой швейнай машынай  
	
	вывучэнне прызначэння і прылады бытавой швейнай машыны, знаёмства з гісторыяй яе вынаходства;
класіфікацыя відаў швейных машын; 
вывучэнне правілаў бяспечных паводзін пры рабоце на швейнай машыне
	аперыруе тэрмінам «швейная машына», тлумачыць яе прызначэнне;
знаходзіць і прадстаўляе інфармацыю пра гісторыю вынаходства швейнай машыны; 
адрознівае швейныя машыны па віду аперацый, якія выконваюцца, па вобласці прымянення;
правілы бяспечных паводзін пры рабоце на швейнай машыне

	
	
	аналіз прылады швейнай машыны
	вызначае асноўныя элементы швейнай машыны на рэальнай прыладзе, называе іх, вызначае іх прызначэнне

	
	Работа на незапраўленай швейнай машыне
	работа на незапраўленай швейнай машыне (выкананне трэніровачных практыкаванняў па адпрацоўцы каардынацыі і дакладнасці рухаў пры выкананні машынных строчак)
	разумее прынцып работы на швейнай машыне, выконвае роўныя строчкі (праколаў іголкі) па вызначаных лініях;
кантралюе якасць выкананай работы (роўнасць выкананых строчак)

	Падрыхтоўка бытавой швейнай машыны да работы. Выбар нітак, намотка нітак на шпульку, запраўка верхняй і ніжняй нітак, выбар машыннага радка, дліны шыўка
	Падрыхтоўка бытавой швейнай машыны да работы
	азнаямленне з прыладай намоткі нітак на шпульку (стрыжань для намоткі), падрыхтоўка швейнай машыны да работы, намотванне нітак на шпульку; 
выкананне практыкаванняў у запраўцы нітак;
вывучэнне прынцыпу ўтварэння машыннай строчкі
	тлумачыць парадак падрыхтоўкі швейнай машыны да работы, падрыхтоўвае швейную машыну да работы (намотвае ніжнюю нітку на шпульку) запраўляе верхнюю і ніжнюю нітку ў адпаведнасці з правіламі падрыхтоўкі швейнай машыны да работы;  
разумее прынцып утварэння машыннай строчкі, падбірае машынную строчку і дліну шыўка ў залежнасці ад таўшчыні тканіны, якая апрацоўваецца, і прызначэння строчкі

	Работа на запраўленай бытавой швейнай машыне. Машынная строчка, машынная замацоўка. Механізмы, якія рэгулююць работу швейнай машыны (пераключацель віду радка, рэгулятар дліны шыўка, клавіша адваротнага ходу) 
	Работа на запраўленай ніткамі бытавой швейнай машыне.
	выкананне трэніровачных практыкаванняў па выкананні замацоўкі; выкананне машынных строчак
	разумее прынцып і правілы выканання замацоўкі; выконвае замацоўку, кантралюе якасць яе выканання ў адпаведнасці з устаноўленымі крытэрыямі якасці;
выконвае машынныя строчкі (прамую і зігзагападобную з рознай дліной шыўка па вызначаных лініях па прамой і з паваротам, пад вуглом з выкарыстаннем пераключацеля віду радка і рэгулятара дліны шыўка), выконваючы бяспечныя прыёмы работы на швейнай машыне;
кантралюе якасць выкананай работы


	Прызначэнне і прыёмы выканання машынных швоў. Віды машынных швоў. Тэрміналогія машынных работ. Паслядоўнасць выканання стачных швоў, швоў упадгінку.  
	
	параўнанне ручных і машынных швоў
	параўноўвае ручныя і машынныя швы, вызначае іх падабенства і адрозненні;

	
	
	знаёмства з тэрміналогіяй машынных работ, параўнанне машынных і ручных аперацый
	пералічвае аперацыі машынных работ (сшыванне, застрочванне, прышыванне, настрочванне), прыводзіць прыклады прымянення аперацый

	
	
	вывучэнне відаў машынных швоў (на аснове чытання тэхналагічнай карты (вучэбнай)); 
вызначэнне крытэрыяў якасці выкананага шва
	адрознівае стачны шво і шво ўпадгінку, апісвае іх прызначэнне;
чытае тэхналагічную карту (вучэбную), вызначае паслядоўнасць выканання машынных швоў;
тлумачыць тэрміны ручных, машынных і вільготна-цеплавых работ, указаных у тэхналагічнай карце

	
	Выкананне ўзораў машынных швоў (стачных, упадгінку)
	выкананне ўзораў стачнага шва і шва ўпадгінку
	выконвае ўзоры машынных швоў: стачнога і шва ўпадгінку (з адкрытым і закрытым зрэзам), кіруючыся тэхналагічнай (вучэбнай) картай, кантралюе якасць швоў, абапіраючыся на крытэрыі ў апісанні тэхналагічнай карты; 
выконвае правілы бяспечнай работы на швейнай машыне;
ацэньвае якасць выкананага шва, кіруючыся крытэрыямі якасці

	Тэхналогія выканання швейнага вырабу. Падрыхтоўка дэталяў крою да апрацоўкі. Апрацоўка і аздабленне вырабу. 
Канчатковая апрацоўка швейнага вырабу: чыстка вырабу, вільготна-цеплавая апрацоўка, аддзелачныя работы (прышыванне фурнітуры, мацаванне аддзелачных элементаў), праверка якасці гатовага вырабу, складванне гатовага вырабу. 
	
	вывучэнне паслядоўнасці выканання швейнага вырабу;
чытанне тэхналагічных карт (вучэбных) павузлавой апрацоўкі вырабу
	вызначае паслядоўнасць апрацоўкі і аздаблення вырабу; падбірае інструменты і прыстасаванні;
чытае тэхналагічныя карты (вучэбныя) на асобныя тэхналагічныя аперацыі па выкананні вырабу, разумее і вызначае паслядоўнасць дзеянняў па карце

	
	Выкананне швейнага вырабу
	выкананне швейнага вырабу

	выконвае ручныя і машынныя работы; выконвае швейны выраб;
выконвае праверку якасці, выпраўляе дэфекты;
выконвае аздобныя работы
карыстаецца інструментамі і прыстасаваннямі з захаваннем правіл бяспечных паводзін і бяспечных прыёмаў работы; 
кантралюе якасць выкананай работы на кожным этапе;

	
	Выкананне канчатковай апрацоўкі швейнага вырабу
	канчатковая апрацоўка швейнага вырабу
	выконвае вільготна-цеплавую апрацоўку;
ацэньвае гатовы выраб: адпаведнасць эскізу, патрабаванням да якасці выкананых швоў і вільготна-цеплавой апрацоўкі;
дэманструе свой выраб аднакласнікам; выказвае сваё меркаванне пра сваю работу і работу сваіх таварышаў, паважліва ставіцца да іх меркавання

	Асновы дамаводства (1 гадзіна)

	Гігіена жылля. Асаблівасці і правілы захавання гігіены жылля, відах уборкі жылога памяшкання. Паняцце аб санітарыі і гігіене жылога памяшкання. Асаблівасці ўборкі памяшкання: догляд мэблі, бытавой тэхнікі і посуду. Прэпараты бытавой хіміі: мыйныя сродкі і чысцячыя сродкі, спосабы іх прымянення і меры засцярогі.  Санітарна-эпідэміялагічныя патрабаванні. Правілы бяспечных паводзін пры выкананні ўборкі памяшкання
	
	знаёмства з санітарна-гігіенічнымі патрабаваннямі да жылля; 
вывучэнне асаблівасцяў уборкі памяшкання, асартыменту прэпаратаў бытавой хіміі, спосабаў іх прымянення і правілаў бяспечных паводзін пры выкананні ўборкі памяшкання (мыццю посуду, догляду 
мэблі і іншае)
	Вучань:
тлумачыць неабходнасць, асаблівасці і правілы захавання гігіены жылля;
прыводзіць прыклады мерапрыемстваў па падтрыманні парадку ў сваёй сям’і, распавядае пра сваю ролю ў хатніх справах;
пералічвае віды ўборкі жылога памяшкання, тлумачыць іх асаблівасці;
прыводзіць прыклады мыйных і чысцячых сродкаў;

	
	Складанне алгарытму-памяткі па відах уборкі (мыццю посуду, догляду мэблі і іншае) на выбар (правядзенне ўборкі на выбар)
	вывучэнне інфармацыі на этыкетцы мыйных і чысцячых сродкаў;
складанне алгарытму ўборкі памяшкання (мыццю посуду, догляду мэблі і іншае) на выбар
	вызначае прызначэнне мыйных і чысцячых сродкаў для розных паверхняў па інфармацыі на этыкетцы; 
складае памятку з алгарытмам па ўборкі памяшкання (мыццю посуду, догляду мэблі і іншае), вызначае парадак, падбірае мыйныя і чысцячыя сродкі для ўборкі (мыццю посуду, догляду мэблі і іншае);
ведае і выконвае правілы бяспечных паводзін пры выкананні ўборкі (мыццю посуду, догляду мэблі і іншае);
кантралюе сваю работу, ацэньвае яе якасць і якасць работы сваіх аднакласнікаў; выказвае сваё меркаванне і добразычліва ставіцца да меркавання аднакласнікаў 

	Асновы вырошчвання раслін (0 (2) – 0 гадзін)

	Роля пакаёвых раслін у жыцці чалавека. Групы пакаёвых раслін. Размяшчэнне пакаёвых раслін у інтэр’еры. Парадак і правілы складання пашпарта пакаёвых раслін
	
	актуалізацыя ведаў вучняў пра значэнне пакаёвых раслін, атрыманых на ўроках працоўнага навучання ў пачатковай школе;
класіфікацыя пакаёвых раслін 
	Вучань:
тлумачыць значэнне пакаёвых раслін, абагульняе веды пра віды і групы пакаёвых раслін у залежнасці ад экалагічных умоў (асветленасці, колькасці цяпла, вільготнасці, глебы) і дэкаратыўных прыкмет (дэкаратыўна-кветкавыя, дэкаратыўна-лісцевыя), асаблівасці іх размяшчэння ў інтэр’еры;
класіфікуе пакаёвыя расліны па групах

	
	Складанне пашпарта пакаёвых раслін
	вывучэнне структуры пашпарты пакаёвых раслін;
складанне пашпарта пакаёвых раслін
	знаходзіць інфармацыю пра расліны для складання пашпарта;
складае пашпарт пакаёвых раслін, выконваючы парадак і правілы складання 

	Догляд пакаёвых раслін. Віды догляду пакаёвых раслін. Правілы бяспечных паводзін пры правядзенні догляду пакаёвых раслін
	Догляд пакаёвых раслін
	вывучэнне мерапрыемстваў па доглядзе раслін, атрыманых на ўроках працоўнага навучання ў пачатковай школе;
перасадка і перавалка пакаёвых раслін
	вызначаюць расліны, якія маюць патрэбу ў перасадцы па пэўных прыкметах;
ажыццяўляе догляд пакаёвых раслін (перасадка і перавалка), выконвае правілы бяспечных паводзін, бяспечныя прыёмы працы з інструментамі і прыстасаваннямі

	Варыятыўны кампанент (6 (5) – гадзін)

	Паняцце пра від (выбранага рамяства або дэкаратыўна-прыкладной творчасці).* Гісторыя яго ўзнікнення і развіцця. Сучасныя тэндэнцыі ў спалучэнні з новымі тэхналогіямі. 
Прыкладны пералік відаў рамёстваў і дэкаратыўна-прыкладнай творчасці:
Вышыўка (аздабляльныя швы, лічаныя швы, гладзь)
Аплікацыя з тканіны
Вязанне (кручком, пруткамі)
Абрэзкавая тэхніка
Бісерапляценне Саломапляценне (аплікацыя з саломкі)
Ткацтва
Роспіс па тканіне
Дэкупаж і іншае
	
	азнаямленне з паняццямі і гісторыяй (выбранага віду рамяства або дэкаратыўна-прыкладной творчасці);
азнаямленне з правіламі паводзін пры выкананні работ
	Вучань:
тлумачыць асноўныя паняцці (выбранага віду рамяства або дэкаратыўна-прыкладной творчасці);
ведае і выконвае правілы паводзін пры выкананні работ (выбранага віду рамяства або дэкаратыўна-прыкладной творчасці); абгрунтоўвае неабходнасць захавання правілаў бяспечных паводзін

	
	Распрацоўка эскіза вырабу. 
Падбор матэрыялаў, выбар віду дэкаратыўнага аздаблення

	распрацоўка эскіза вырабу, падбор матэрыялаў, выбар віду дэкаратыўнага аздаблення
	распрацоўвае эскіз будучага вырабу; падбірае асноўныя і аздобныя матэрыялы;
абмяркоўвае з аднакласнікамі свой выбар, дэманструе эскізы вырабу; прымае іх рэкамендацыі, выказвае сваё меркаванне пра іх работу

	
	
	падбор абсталявання, інструментаў, прыстасаванняў (для выбранага віду рамяства або дэкаратыўна-прыкладной творчасці)
	выбірае пэўныя інструменты, абсталяванне, прыстасаванні (для выбранага віду рамяства або дэкаратыўна-прыкладной творчасці), адрознівае прылады і прыстасаванні; неабходныя для гэтага віду дзейнасці 

	
	
	арганізацыя свайго вучэбнага месца для выканання работ
	арганізоўвае сваё вучэбнае месца, размяшчае інструменты ў адпаведнасці з правіламі арганізацыі вучэбнага месца

	
	
	знаёмства з прафесіямі работнікаў (у адпаведнасці з выбраным відам рамяства або дэкаратыўна-прыкладной творчасці) 
	арыентуецца ў прафесіях работнікаў (у адпаведнасці з выбраным відам рамяства або дэкаратыўна-прыкладной творчасці)

	Прызначэнне і прыёмы выканання асноўных тэхнік і элементаў* (у адпаведнасці з выбраным відам рамяства або дэкаратыўна-прыкладной творчасці). 
	Выкананне ўзораў (у тэхніках у адпаведных з выбраным відам рамяства або дэкаратыўна-прыкладной творчасці)
	знаёмства з тэрміналогіяй (выбранага віду рамяства або дэкаратыўна-прыкладной творчасці), 
	пералічвае аперацыі (выбранага віду рамяства або дэкаратыўна-прыкладной творчасці)
прыводзіць прыклады прымянення аперацый

	
	
	вывучэнне тэхнік выканання (на аснове чытання тэхналагічнай карты (вучэбнай)) (у адпаведнасці з выбраным відам рамяства або дэкаратыўна-прыкладной творчасці); 
вызначэнне крытэрыяў якасці выканання тэхнік (у адпаведнасці з выбраным відам рамяства або дэкаратыўна-прыкладной творчасці)
	адрознівае тэхніку выканання (у адпаведнасці з выбраным відам рамяства або дэкаратыўна-прыкладной творчасці), апісвае яе прызначэнне;
чытае тэхналагічную карту (вучэбную), вызначае паслядоўнасць выканання аперацый (у адпаведнасці з выбраным відам рамяства або дэкаратыўна-прыкладной творчасці);
растлумачвае тэрміны і прымяняе іх;
вызначэнне крытэрыяў якасці выканання тэхнік (у адпаведнасці з выбраным відам рамяства або дэкаратыўна-прыкладной творчасці)

	Вызначэнне памераў, выкананне вымярэнняў (разметка па шаблоне (трафарэце)*
Вызначэнне неабходных памераў. Якасць выканання разметкі (у адпаведнасці з выбраным відам рамяства або дэкаратыўна-прыкладной творчасці) Эканомнае выкарыстанне матэрыялаў.
	Вызначэнне памеру вырабу (выкананне разлікаў нарыхтоўкі і іншае)
	вызначэнне памераў будучага вырабу, вымярэння
выбар відаў разметкі: па чарцяжы, па шаблоне (трафарэце) (у адпаведнасці з выбраным відам рамяства або дэкаратыўна-прыкладной творчасці)
выбар і вымярэнне нарыхтоўкі для будучага вырабц з выкарыстаннем вымяральных інструментаў (пры неабходнасці)
	выказвае сваё меркаванне пра неабходнасць дакладнага вымярэння нарыхтовак і правільнай разметкі;
выбірае адпаведны від разметкі ў залежнасці ад вырабу, які вырабляецца (у адпаведнасці з выбраным відам рамяства або дэкаратыўна-прыкладной творчасці);
карыстаецца правіламі выбару нарыхтоўкі, з улікам прыпуску на апрацоўку; выбірае нарыхтоўку (у адпаведнасці з выбраным відам рамяства або дэкаратыўна-прыкладной творчасці)

	
	
	разметка нарыхтоўкі будучага вырабу па чарцяжы; па шаблоне з выкарыстаннем разметачных інструментаў
	выконвае разметку нарыхтоўкі па чарцяжы (у адпаведнасці з выбраным відам рамяства або дэкаратыўна-прыкладной творчасці); выконвае разметку па шаблоне з улікам эканоміі матэрыялаў і прыпуску на апрацоўку;
правярае якасць выканання разметкі, выяўляе дэфекты разметкі, называе магчымыя прычыны іх узнікнення і меры ліквідацыі;
выконвае правілы бяспечных паводзін пры выкананні разметкі, валодае бяспечнымі прыёмамі карыстання разметачнымі інструментамі

	Тэхналогія выканання вырабу. Падрыхтоўка дэталяў да апрацоўкі (у адпаведнасці з выбраным відам рамяства або дэкаратыўна-прыкладной творчасці). Апрацоўка і аздабленне вырабу. 
Канчатковая апрацоўка вырабу, аздобныя працы, праверка якасці гатовага вырабу

	Выкананне вырабу (у адпаведнасці з выбраным відам рамяства або дэкаратыўна-прыкладной творчасці)
	выкананне вырабу (у адпаведнасці з выбраным відам рамяства або дэкаратыўна-прыкладной творчасці); 

	выконвае тэхналагічныя аперацыі (у адпаведнасці з выбраным відам рамяства або дэкаратыўна-прыкладной творчасці); 
вызначае паслядоўнасць апрацоўкі і аздаблення вырабу; падбірае інструменты і прыстасаванні;
чытае тэхналагічныя карты (вучэбныя) на асобныя тэхналагічныя аперацыі па выкананні вырабу;
выконвае выраб;
прытрымліваецца правіл бяспечных паводзін, валодае бяспечнымі прыёмамі карыстання інструментамі;

	
	
	канчатковае аздабленне вырабу
	выконвае праверку якасці, выпраўляе дэфекты, выконвае аздобныя работы

	
	
	уборка свайго вучэбнага месца
	вызначае сумесна з настаўнікам і аднагодкамі крытэрыі планаваных вынікаў і крытэрыі ацэнкі выкананай работы;
дэманструе вынікі сваёй работы, прымае ўдзел у ацэнцы якасці выкананай работы; ацэньвае работу сваіх аднакласнікаў, добразычліва ставіцца да заўваг і прапаноў
наводзіць парадак на вучэбным месцы


_____________
*тэмы раздзела «Варыятыўны кампанент», якія з’яўляюцца ўніверсальнымі для любога выбранага віду рамяства або дэкаратыўна-прыкладнога творчасці, дадзены прыкладна. Педагагічны работнік можа ўносіць змены ў залежнасці ад выбранага ім віду тэхнічнай творчасці або апрацоўкі мастацкага матэрыялу.


